Title: Najdôležitejšie úpravy
Author: Eugen Jurzyca
Last saved by: podeko_sek
Company: INEKO

PRÍLOHA 2

Najdôležitejšie úpravy 
v Návrhu koncepcie k niektorým aspektom štátnej služby
 po pripomienkovom konaní

Uznesenie

1)
Doplnil sa hlavný gestor v bode C.6. - minister práce, sociálnych vecí a rodiny, pretože mzdy podľa zákona č. 575/2001 Z.z. o organizácii činnosti vlády a organizácii ústrednej štátnej správy zostávajú v jeho kompetencii a v texte úlohy C.6. sa poopravila formulácia, aby z nej bolo zrejmé, že vláda neukladá týmto uznesením vypracovať zmenu prílohy č. 2.

C.6. predložiť na rokovanie vlády SR analýzu, či treba zmeniť prílohu č. 2 zákona č. 312/2001 Z.z. o štátnej službe (stupnice platových taríf štátnych zamestnancov) v súlade s Návrhom koncepcie

2)
Posunuli sa termíny viacerých úloh, vypustila sa pre neaktuálnosť odporúčacia úloha D.1.

Návrh opatrení

1) 
Zmenený a doplnený je text na str. 8 tak, aby bol jasný odporúčací charakter materiálu vo všetkých častiach okrem hromadného výberového konania:

„Tento materiál neuvádza žiadne opatrenia, na základe ktorých by sa v uznesení vlády k tejto koncepcii ukladala úloha novelizovať zákon o štátnej službe. Opatrenia, ktoré navrhuje, sú dvojakého charakteru. Môžu sa dosiahnuť
-	vykonávacími predpismi zákona o štátnej službe (všeobecne záväzným právnym predpisom ustanovujúcim podrobnosti o výberovom konaní v zmysle §15, ods. 10 ZŠS), 
-	na základe rozhodnutia vlády prostredníctvom uznesenia vlády (napr. bod C.5. uznesenia).

Vo všetkých ostatných bodoch okrem hromadného výberového konania má odporúčajúci charakter (pre predsedu Úradu pre štátnu službu SR) a naplnenie týchto odporúčaní by si vyžadovalo vždy ďalší dokument (koncepčný materiál, resp. návrh na zmenu ZŠS). 

2)
V časti hromadného výberového konania sa upravil text na strane 11 s cieľom vyhnúť sa akémukoľvek náznaku diskriminácie na základe veku, resp. vzdelania:

“Možno navrhnúť, aby sa hromadného výberového konania mohli zúčastniť iba vysokoškolsky vzdelaní uchádzači (nie nevyhnutne čerství absolventi). (…) Malo by ísť o také štátnozamestnanecké miesta, na ktoré je vysokoškolské vzdelanie kvalifikačným predpokladom (piata až deviata platová trieda).”

3)
Doplnila sa poznámka na strane 13:

„Na tomto mieste treba zdôrazniť, že úspešní uchádzači hromadného výberového konania budú z hľadiska „garancií“ kariérneho postupu na rovnakej štartovacej čiare ako štátni zamestnanci prijatí do prípravnej štátnej služby prostredníctvom bežného výberového konania a, samozrejme, taktiež ako súčasní zamestnanci štátnej správy, ktorí po 1. 4. 2002 prejdú do dočasnej štátnej služby podľa §154 ZŠS. Inými slovami, inštitút hromadného výberového konania a následná „starostlivosť“ služobných úradov o úspešných uchádzačov nijakým spôsobom nediskriminuje ostatných štátnych zamestnancov. Mechanizmy kariérneho postupu pre všetkých štátnych zamestnancov bude navrhovať Úrad pre štátnu službu SR, ktorému táto povinnosť vyplýva priamo zo ZŠS (§6, ods. 2, najmä písm. n), g) a a)).“